Prienų rajono savivaldybės tarybai

**SPRENDIMO „DĖL ATSTOVO DELEGAVIMO Į PIETVAKARIŲ LIETUVOS ŽUVININKYSTĖS REGIONO VIETOS VEIKLOS GRUPĖS VALDYBĄ“ PROJEKTO**

**AIŠKINAMASIS RAŠTAS**

2020-09-09

Pietvakarių Lietuvos žuvininkystės regiono vietos veiklos grupės veikla apima Prienų rajono, Alytaus rajono ir Kazlų Rūdos savivaldybes, kiekviena savivaldybė į grupės valdybą deleguoja po atstovą. Pagal Pietvakarių Lietuvos žuvininkystės regiono vietos veiklos grupės pripažinimo paramai gauti taisykles valdybą privalo sudaryti ne mažiau kaip 11 asmenų, iš jų 35 proc. verslo atstovai, 35 proc. bendruomenių ir 30 proc. savivaldybių atstovai.

Prienų rajono savivaldybės taryba 2015 m. birželio 25 d. sprendimu Nr. T3-155 į Žuvininkystės regiono vietos veiklos grupę delegavo Donatą Šimukonį, Prienų rajono savivaldybės administracijos Žemės ūkio skyriaus vedėją. Kadangi Donatas Šimukonis nedirba Prienų rajono savivaldybės administracijos Žemės ūkio skyriaus vedėju, prašome deleguoti kitą Prienų rajono savivaldybės administracijos darbuotoją.

Pietvakarių Lietuvos žuvininkystės regiono vietos veiklos grupės strategijai įgyvendinti 2016–2023 m. laikotarpiu yra numatyta skirti 1 325 995,42 Eur (iš kurių ŽRVVG veiklos ir ŽRVVG teritorijos gyventojų aktyvinimo išlaidoms – 265 199,08 Eur; vietos projektų įgyvendinimo išlaidoms – 1 060 796,34 Eur). Numatomos paramos dydis yra apskaičiuotas pagal dirbančiųjų žuvininkystės sektoriuje skaičių ir sugautos žuvies kiekį.

Vedėja Vaida Stasytienė